Oikeusministeriö
Valtioneuvosto

Vihkimisoikeustyöryhmän mietintö 2005-28

Lausunto

Suomen vapaa katolinen kirkko ilmoittaa kohteliaimmin lausuntonaan vihkimisoikeustyöryhmän mietinnöstä seuraavaa:

Henkilöt, jotka rekisteröidyssä uskonnollisessa yhdyskunnassa käyttävät yhdyskunnalle myönnettyä vihkimisoikeutta, yhdyskuntajärjestyksensä mukaisesti, saisivat mielestämme hakemuksetta säilyttää tämän oikeuden vihkimisoikeuden myöntämisestä annettavan lain siirtymävaiheen jälkeenkin. Vihkimisoikeus Vapaassa katolisessa kirkossa on vain piispoilla ja papeilla, joista monet ovat jopa vuosikymmeniä suorittaneet kirkollisia avioliittoon vihkimisiä. Käsityksemme mukaan heillä on lain edellyttämät riittävät edellytykset vihkimisten asianmukaiseen toimittamiseen.

Muilta osin Suomen vapaalla katolisella kirkolla ei ole huomautettavaa mietinnön johdosta.

Kaarinassa tammikuun 30. päivänä 2006

SUOMEN VAPAA KATOLINEN KIRKKO

Göran Bärlund
Aluepiispa

Koristonkaari 4 D 100
20780 KAARINA